**DĖL ŠILALĖS RAJONO PIRMINĖS ASMENS SVEIKATOS PRIEŽIŪROS ĮSTAIGŲ MOBILIŲJŲ KOMANDŲ, TEIKIANČIŲ PIRMINES AMBULATORINES ASMENS SVEIKATOS PRIEŽIŪROS PASLAUGAS RIZIKOS GRUPĖS PACIENTŲ, SERGANČIŲ COVID-19 LIGA, NAMUOSE IR GLOBOS ĮSTAIGOSE**

2020 m. lapkričio 18 d. Nr. DĮV-1043

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos civilinės saugos įstatymo 15 straipsnio 2 dalies 4 punktu, Lietuvos Respublikos sveikatos priežiūros įstaigų įstatymo 9 straipsnio 1 dalies 3 punktu, Lietuvos Respublikos žmonių užkrečiamųjų ligų profilaktikos ir kontrolės įstatymo 25 straipsnio 3 dalimi ir vykdydamas Lietuvos Respublikos sveikatos apsaugos ministro-valstybės lygio ekstremaliosios situacijos valstybės operacijų vadovo 2020 m. lapkričio 11 d. sprendimą Nr. V-2586 „Dėl Pirminės ambulatorinės asmens sveikatos priežiūros paslaugų teikimo namuose COVID-19 liga (koronaviruso infekcija) sergantiems asmenims organizavimo tvarkos aprašo“:

1. Į p a r e i g o j u:

1.1. Šilalės rajono pirmines asmens sveikatos priežiūros įstaigas, priklausančias Lietuvos nacionalinei sveikatos sistemai, sudaryti mobiliąsias komandas, teikiančias pirmines ambulatorines asmens sveikatos priežiūros paslaugas prie įstaigų prirašytiems ir stacionariuose globos namuose gyvenantiems rizikos grupės pacientams, sergantiems COVID-19 liga (koronaviruso infekcija), pacientų namuose ir stacionariuose globos namuose;

1.2. užtikrinti minėtų paslaugų teikimą kasdien nuo 8 val. iki 20 val.;

1.3. nesant galimybės suformuoti mobiliąją komandą, pirminė asmens sveikatos priežiūros įstaiga sudaro mobiliosios komandos paslaugų teikimo sutartį su kita pirmine ambulatorine asmens sveikatos priežiūros įstaiga, turinčia mobiliąją komandą ir teikiančią mobiliosios komandos paslaugas;

1.4. teikti paslaugas vadovaujantis Lietuvos Respublikos sveikatos apsaugos ministro-valstybės lygio ekstremaliosios situacijos valstybės operacijų vadovo 2020 m. lapkričio 11 d. sprendimu Nr. V-2586 patvirtintu Pirminės ambulatorinės asmens sveikatos priežiūros paslaugų teikimo namuose COVID-19 liga (koronaviruso infekcija) sergantiems asmenims organizavimo tvarkos aprašu;

1.5. informaciją apie suteiktų paslaugų skaičių pateikti Šilalės rajono savivaldybės administracijos savivaldybės gydytojai Dalei Briedienei iki šių metų gruodžio 1 d.

2. P a v e d u šį įsakymą paskelbti Šilalės rajono savivaldybės interneto svetainėje [www.silale.lt](http://www.silale.lt) ir Teisės aktų registre.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba per vieną mėnesį nuo šio įsakymo paskelbimo arba įteikimo suinteresuotam asmeniui dienos Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda).

Administracijos direktorius Valdemaras Jasevičius